recursal/SuperWikiNEXT-32B huggingface dataset:
Delphi's-like logo
**போர்லாண்ட் டெல்பி** போர்லாண்ட் மென்பொருள் நிறுவனத்தின் மென்பொருட்களை விருத்தி செய்வதற்கான மென்பொருளாகும். இதன் பத்தாவது பதிப்பான **டெல்பி 2006** ஆனது **டெல்பி நிரலாக்கல் மொழி** மற்றும் சி++ ஆகியவற்றை 32 பிட் விண்டோஸ் இயங்குதளத்தில் ஆதரிக்கின்றது அத்துடன் இது C# மற்றும் மைக்ரோசாப்ட்.நெட்டையும் ஆதரிக்கின்றது. 

**டெல்பியின்** முக்கிய பயன்பாடானது தகவற் தளங்களைக் கையாளவதிலேயே தங்கியுள்ளதெனினும் பொதுவாக அநேகமான மென்பொருள் விருத்தி திட்டங்களிலும் இம் மென்பொருள் பயன்படுத்தப் படுகின்றது. தமிழைக் கணினிகளில் உட்புகுத்துவதில் முன்னோடியான நளினம் மென்பொருளும் **டெல்பியிலேயே** உருவாக்கப் பட்டுள்ளது.

சரித்திரம்
----------

**டெல்பி** ஆரம்பத்திலிருந்தே துரித விருதிச் சூழல் மென்பொருளாக வெளிவந்தது. 1995ஆம் ஆண்டு 16 பிட் விண்டோஸ் 3.1 இயங்குதளத்திற்கு வெளிவந்தது. பின்னர் ஒருவருட்டத்தில் 32 பிட் இயங்குதளக் கணினிகளுக்கான **டெல்பி 2** வெளிவந்தது. சிலவருடங்களில் இதே பாணியில் C++ பில்டர் மென்பொருளும் வெளிவந்தது. 

டெல்பியை ரேபோ பாஸ்கல் ஒருங்கிணைக்கப் பட்ட விருத்திச் சூழலை (IDE) உருவாக்கிய் அண்டர் ஹிஜல்பேக்கே முன்னின்று உருவாக்கினார். 1996 ஆம் ஆண்டு மைக்ரோசாப்ட் இவரை உள்வாங்கும் வரை இவரே போர்லாண்டில் **டெல்பி** விருத்தித் திட்டங்களிற்கு முன்னின்றார். 

2001 ஆம் ஆண்டு லினக்ஸ் இயங்குதளங்களிற்கான கைலிக்ஸ் என்ற **டெல்பிக்கான** லினக்ஸ் பதிப்பு உருவாக்கப் பட்டதெனினும் பயனர்களின் ஆர்வக்குறைவால் 3ஆவது பதிப்பிலிருந்து இடைநிறுத்தப் பட்டது. 

**டெல்பி 6** உடன் விண்டோஸ் மற்றும் லினக்ஸ் இயங்குதளங்களை ஆதரிக்கும் பொதுவான பகுதிகள் சேர்த்துக் கொள்ளப்பட்டன. 

டெல்பி 8 ஆனது டிசெம்பர் 2003 வெளிவந்து மைக்ரோசாப்ட்.நெட் ஐ ஆதரிக்கும் வகையில் வெளிவந்தது. இதில் முதற்தடவையாக விஷ்வல் ஸ்ரூடியோ போன்று ஒருங்கிணைக்கப் பட்ட விருத்திச் சூழலானது மாற்றப் பட்டது.

அநுகூலங்களும் பிரதிகூலங்களும்
-----------------------------

### அநுகூலம்

* துரித விருத்தி செய்யும் சூழல்
* நன்றாக விருத்தி செய்யப் பட்ட பாஸ்கல் மொழியிலமைந்த நிரலாக்கம்.
* தானாகவே இயங்கும் கோப்புக்களாக மாற்றும் வசதி. இங்கு dll பிரச்சினைகள் ஏதும் கிடையாது.
* துரிதாமாக கம்பைல் பண்ணும் வசதி
* ஒரே நிரலாக்கலில் இருந்து பல இயங்கு தளங்களிற்கான விருத்தி செய்யும் வசதி
* பதிப்புகளிடையே ஒத்தியங்கும் மூல நிரல்கள்

### பிரதிகூலங்கள்

* பல் இயங்குதளங்களில் இயங்குவதற்கு ஓரளவே வசதியுண்டு
* இயங்கு தளங்களை அணுகிப் பாவிப்பதற்கும் வேறு மென்பொருள் விருத்தியாளரைகளின் மென்பொருட்களைப் பாவிப்பதற்கும் ஹெடர் கோப்புக்கள் அவசியம்.
* C++ மற்றும் C# உடன் ஒப்பிடுகையில் மிகக் குறைவான புத்தகங்களே பிரசுரிக்கப் பட்டுள்ளன.

பெயர்க் காரணம்
--------------

ஆரம்பதில் தகவற் தளங்களை அணுகுவதற்கு ஓர் மென்பொருளை உருவாகி வந்தனர் அக்காலத்தில் பிரபலமான ஆரக்கிள் தகவற் தளத்தை இணைப்பதற்கு டெல்பி என்ற இரகசியப் பெயருடன் திட்டமானது ஆரம்பிக்கப்பட்டது. இப்பெயரயே பலரும் விரும்பியதால் இது இன்றளவும் **டெல்பி** என்றே அழைக்கப் படுகின்றது.

வெளியிணைப்புக்கள்
-----------------

* போர்லாண்ட் டெல்பி 7 இலவசப் பிரத்தியேகப் பதிப்பு
[*தொடர்பிழந்த இணைப்பு*]
* போர்லாண்ட் டெல்பி 6 இலவசப் பிரத்தியேகப் பதிப்பு
[*தொடர்பிழந்த இணைப்பு*]
* போர்லாண்ட் டெல்பி பதிப்புக்களுக்கான இலவச அனுமதி பரணிடப்பட்டது 2006-11-11 at the வந்தவழி இயந்திரம்
* போர்லாண்ட் டெல்பி அடிப்படைகள்
தமிழர்கள் பல்வேறு குறிக்கோள்களுக்காக அமைப்பு முறையில் ஒருங்கிணைந்து செயற்படுகிறார்கள். மொழி, அரசியல், வணிகம், தொழில், சமயம், ஈடுபாடுகள் என பல நோக்கங்களை மையமாக வைத்து **தமிழர் அமைப்புகள்** இயங்குகின்றன.

தமிழர் அமைப்புகள் வரலாறு
------------------------

தமிழ்ச் சூழலில் அமைப்பு முறைகள்
-------------------------------

* தமிழ்ச் சங்கம், (தற்காலத் தமிழ்ச் சங்கம்)
* கோயில்
* இயக்கம் (தமிழீழ விடுதலைப் புலிகள், திராவிடர் கழகம், தலித் இயக்கங்கள்)
* மன்றம் (சாதி மன்றங்கள்)
* ஒன்றியம் (புகலிட ஊர் ஒன்றியங்கள்)
* இணைய அமைப்புகள்
* கட்சி
* அறக்கட்டளை
* அவை, பேரவை
* கூட்டறவுகள்
* சனசமூக நிலையம்
* நூலகம்
* பஞ்சாயரத்து
* கிராமசபை
* தன்னார்வத் தமிழ் இணையத் திட்ட அமைப்புகள்

### தமிழரசுகள்

தமிழர்களின் மிக முக்கிய அரசு அமைப்புகளாக விளங்கி வருவன தமிழ் நாடு அரசும் இலங்கை அரசும் ஆகும். இவ்விரு அரசுகளும் 1950கள் முதற்கொண்டு அறிவியல் தொழில் நுட்பக் கலைச் சொல் உருவாக்கத்திலும் அதை பரவலாக்குவதிலும் செயல்பட்டு வருகின்றன.

### இயக்கங்கள்

பெரியாரால் தோற்றுவிக்கப்பட்ட திராவிட இயக்கம், தமிழ் நாட்டு அரசியலில் முக்கியப் பங்காற்றுகிறது. இவ்வியக்கம் சுய மரியாதையையும் பகுத்தறிவையும் ஊக்குவிக்கவும் சாதிகளுக்கு எதிராகப் போராடவும் தாழ்த்தப்பட்ட சாதியினருக்கு எதிரான ஒடுக்கு முறையை எதிர்க்கவும் தோற்றுவிக்கப்பட்டது. தமிழ் நாட்டில் உள்ள பெரிய அரசியல் கட்சிகளின் கொள்கைகள் யாவும் திராவிட இயக்க கொள்கைகளை பின்பற்றியே உள்ளன. தமிழ் நாட்டு அரசியலில் தேசியக் கட்சிகளின் தாக்கம் குறைவாகவே உள்ளது.

பட்டியல்கள்
-----------

* தமிழர் அமைப்புகள் அட்டவணை
மொழியியல் உருவியத்தில், **பயனிலை-செயப்படுபொருள்-எழுவாய்** என்பது ஒரு வகை வாக்கிய அமைப்பைக் குறிக்கும். இந்த வாக்கிய அமைப்பில் பயனிலை முதலாவதாகவும், செயப்படுபொருள் இரண்டாவதாகவும் எழுவாய் மூன்றாவதாகவும் அமையும். *போகிறான் வீட்டுக்கு கண்ணன்* என்ற வடிவம் இந்த வகையைச் சார்ந்தது.

ப.செ.எ மொழிகள்
--------------


| சொல்ஒழுங்கு | தமிழ்ஒப்புமை | மொழிகளின்வீதம் | எ.காமொழிகள் |
| --- | --- | --- | --- |
| எ.செ.ப | "அனுமன் சீதையை கண்டான்." | 45% | 45  | பஷ்தூ, இலத்தீன், சப்பானியம், ஆப்பிரிக்கானாசு |
| எ.ப.செ | "அனுமன் கண்டான் சீதையை." | 42% | 42  | ஆங்கிலம், அவுசா, மாண்டரின், உருசியம் |
| ப.எ.செ | "கண்டான் அனுமன் சீதையை." | 9% | 9  | விவிலிய எபிரேயம், ஐரியம், பிலிப்பினோ, துவாரெக் |
| ப.செ.எ | "கண்டான் சீதையை அனுமன்." | 3% | 3  | மலகாசி, பவுரே |
| செ.ப.எ | "சீதையை கண்டான் அனுமன்." | 1% | 1  | அப்பாலை?, இக்சுக்காரியானா? |
| செ.எ.ப | "சீதையை அனுமன் கண்டான்." | 0% |  | வராவோ |

உலக மொழிகளிலுள்ள சொல் ஒழுங்கின் அலையெண் பரம்பல்  
1980ல் ரஸ்செல் எஸ். தொம்லின் என்பவரால் அளவிடப்பட்டது.

மலகாசி, பழைய யாவானியம், தோபா பாட்டக், பிஜியம் போன்ற ஆசுத்திரோனீசிய மொழிகளும், சோட்சில் (Tzotzil) போன்ற மாயன் மொழிகளும், இந்த சொல்லொழுங்குக்கு எடுத்துக்காட்டாகச் சொல்லப்படுவது உண்டு. ஆனால், இவற்றில் செயப்படுபொருள் குன்றிய வினைக்குரிய எழுவாய் செயப்படுபொருளாகத் தோன்றும் தன்மையால் வழமையான வரைவிலக்கணத்தின்படி எழுவாய் இருப்பதில்லை. உண்மையான எழுவாய் இருக்கக்கூடிய மொழிகளில் ஹட்சா மொழியில் ப.எ.செ சொல் ஒழுங்கு மிகவும் பொதுவாகக் காணப்பட்டாலும், இதுவே முதன்மையான ஒழுங்கு அல்ல. உண்மையில் இம்மொழி ப.செ.எ வகை சார்ந்தது.

இவற்றையும் பார்க்கவும்
----------------------

* மொழியியல் உருவியம்
* எழுவாய்-செயப்படுபொருள்-பயனிலை (எ.செ.ப)
* எழுவாய்-பயனிலை-செயப்படுபொருள் (எ.ப.செ)
* பயனிலை-எழுவாய்-செயப்படுபொருள் (ப.செ.எ)
* செயப்படுபொருள்-பயனிலை-எழுவாய் (செ.ப.எ)
* செயப்படுபொருள்-எழுவாய்-பயனிலை (செ.எ.ப)

மேற்கோள்கள்
-----------

1. ↑  Introducing English Linguistics International Student Edition by Charles F. Meyer
2. ↑  Russell Tomlin, "Basic Word Order: Functional Principles", Croom Helm, London, 1986, page 22
**இந்து சோனாலி** (*Indu Sonali*)(பிறப்பு 27 செப்டம்பர் 1980) என்பவர் போச்புரி திரைப்பட பின்னணி பாடகி ஆவார். இவர் 300 போச்புரி படங்கள் மற்றும் 50 இசைத் தொகுப்புகளில் பாடியுள்ளார்.  போச்புரி திரைப்படத் துறையின் சிறந்த பின்னணிப் பாடகர்களில் ஒருவராக. இந்தியப் பாரம்பரிய இசை, சுற்றுப்புற மின்னணு மற்றும் புதிய கால ஜாஸ் இணைவு ஆகியவற்றின் சில தடயங்களைக் கொண்ட இவரது இசை வகை பழமையான-கிராமிய இசை சேர்ந்ததாகும். "லெஹ்ரியா லூட் ரே ராஜா" (பார்த்திக்யா), "கஹான் ஜெய்பே ராஜா நஜாரியா" (கஹா ஜெய்பா ராஜா), "உத்தா தேப் லெங்கா" (டமாட்ஜி) மற்றும் "தேவர் ஹோ டபா நா மோர் கரிஹையா" (ரக்வாலா) ஆகியவை இவரது குறிப்பிடத்தக்க சில பாடல்கள் ஆகும்.

ஆரம்ப வாழ்க்கை மற்றும் தொழில்
-----------------------------

இந்து சோனாலி 7 நவம்பர் 1978 அன்று பாகல்பூரில் (பீகார்) பிறந்தார். இவர் பீகாரில் படித்தவர். இராஜேசு குப்தா இசையமைத்த போச்புரி திரைப்படமான *பண்டிட்ஜி படாய் நா பியா கப் ஹோய்* திரைப்படத்தில் பின்னணிப் பாடகியாக அறிமுகமானார்.

இவர் இந்திய இசை குயில் லதா மங்கேஷ்கரின் தீவிர ரசிகை.

சோனாலி மின்னணு மற்றும் *நியூ ஏஜ் ஜாஸ்* இசை இணைப்புடன் பாடும் கலைஞராக உள்ளார்.

2016ஆம் ஆண்டில், இசை நிறுவனமான சாய் இசைத்தட்டுகள் வெளியிடப்பட்ட *ஸ்வரஞ்சலி* என்ற தனி பக்தி இசைத்தொகுப்பினை இசை அமைப்பாளர் தாமோதர் ராவுடன்சோனாலி வெளியிட்டார்.

மேலும் பார்க்கவும்
------------------

* போச்புரி திரைப்படத்துறை

மேற்கோள்கள்
-----------

1. ↑  "Top songs sung by surya ante". YouTube. 26 February 2014 அன்று பார்க்கப்பட்டது.

வெளி இணைப்புகள்
---------------

* லைக்கி செ லவ் ஹோ கெய்ல் - ரஹானி பாராதி கெயில் - டிரக் டிரைவர் 2 - சிந்து - போஜ்புரி ஹிட் பாடல்கள் 2016 புதியது
ஒரு பொருள் வெளியிடும் மொத்த ஒளியின் பாதியளவு வெளிச்சத்தை *Re* பயனுறு ஆரம் உள்ளடக்கியுள்ளது
**பயனுறு ஆரம்** *(Effective radius)*({\displaystyle R\_{e}}) என்பது ஒரு விண்மீன் பேரடையின் மொத்த வெளிச்சத்தின், பாதி அளவு வெளிச்சம் எந்த ஆரப்பகுதியில் இருந்து வெளிவிடப்படுகிறதோ அந்த ஆரத்தைக் குறிப்பிடுகிறது. இதைக் கொண்டு வானத் தளத்திலிருந்து நோக்கும் போது, அவ்விண்மீன் பேரடையின் உள்ளார்ந்த கோளச் சமச்சீரை அல்லது வட்டமுறை சமச்சீரை உய்த்துணர முடியும். மாற்றாக, கோள வடிவ, வட்டமுறை சமச்சீரற்ற பொருட்களுக்கு, ஒர் அரை வெளிச்ச தளப்பக்கம் அல்லது சம ஒளிர் பக்கத்தைப் பயன்படுத்தலாம்.

டி வேகுவோலிரசு அளவு கோளில் {\displaystyle R\_{e}} என்பது ஒரு முக்கியமான நீளமாகும். {\displaystyle {\sqrt[{4}]{R}}} டி வேகுவோலிரசு விதி ஒரு சிறப்பு விகிதத்தை அடையாளப்படுத்துகிறது. ஆரத்தின் விளைவாக 
இப்பரப்பில் அப்பொருளின் மேற்பரப்பு வெளிச்சம் குறைகிறது.

{\displaystyle I(R)=I\_{e}\cdot e^{-7.67\left({\sqrt[{4}]{\frac {R}{R\_{e}}}}-1\right)}}

```
இங்கு {\displaystyle I\_{e}} , {\displaystyle R=R\_{e}}.  {\displaystyle R=0}, என்பது மேற்பரப்பு ஒளியாகும்
```

{\displaystyle I(R=0)=I\_{e}\cdot e^{7.67}\approx 2000\cdot I\_{e}}
எனவே, மைய மேற்பரப்பின் ஒளியின் அளவு தோராயமாக {\displaystyle 2000\cdot I\_{e}}.ஆகும்.

மேற்கோள்கள்
-----------

1. ↑  "Half-light Radius". Swinburne University. 22 May 2013 அன்று பார்க்கப்பட்டது.
2. ↑  Binney, James; Tremaine, Scott (2008). *Galactic Dynamics* (Second ). Princeton Series in Astrophysics. பக். 21. பன்னாட்டுத் தரப்புத்தக எண்:9780691130279.
**பி. என். வினயச்சந்திரன்** (*P. N. Vinayachandran*) இந்தியாவின் கர்நாடக மாநிலம் பெங்களூருவிலுள்ள இந்திய அறிவியல் நிறுவனத்தின் வளிமண்டல மற்றும் கடல்சார் அறிவியல் மையத்தில் கடலியல் துறை பேராசிரியராகப் பணிபுரிகிறார். 2008 ஆம் ஆண்டு இவருக்கு சாந்தி சுவரூப் பட்நாகர் விருது வழங்கப்பட்டது.

வாழ்க்கைக் குறிப்பு
-------------------

பி.என்.வினயச்சந்திரன் கேரள மாநிலத்தைச் சேர்ந்தவர் ஆவார். இந்திய அறிவியல் நிறுவனத்தில் கடலியல் பாடத்தில் முதுநிலை அறிவியல் பட்டமும் பின்னர் 1996 ஆம் ஆண்டில் கடலியல் துறையில் முனைவர் பட்டமும் பெற்றார். டோக்கியோ பல்கலைக்கழகத்தில் முதுகலை ஆராய்ச்சியை மேற்கொண்ட இவர் சப்பானில் தொடர்ந்து உலக மாற்றத்திற்கான எல்லை அமைப்பில் மூத்த ஆராய்ச்சியாளராக பணியாற்றினார். 1999 ஆம் ஆண்டு இந்தியாவுக்குத் திரும்பினார். பெங்களூரிலுள்ள இந்திய அறிவியல் நிறுவனத்தின் வளிமண்டல மற்றும் கடல்சார் அறிவியல் மையத்தில், தற்போது கடலியல் பேராசிரியராக பணியாற்றி வருகிறார்.

மேற்கோள்கள்
-----------

1. ↑  "Brief Profile of the Awardee-PN Vinayachandran". *SSB Prize*. 2017-11-08. 2017-11-08 அன்று பார்க்கப்பட்டது.

புற இணைப்புகள்
--------------

* Homepage of P. N. Vinayachandran
* Vinayachandran's list of publications
**பயன்** (அல்லது **புயன்**; **நையன்**) (கசாக்கு: Баян хан) (ஆட்சி. 1302-1309) என்பவர் வெள்ளை நாடோடிக் கூட்டத்தின் மிகப்பிரபலமான கான்களில் ஒருவராவார். மங்கோலிய மொழியில் பயன் என்றால் "செழிப்புமிக்க" மற்றும் புயன் என்றால் "நற்செயல்" (மதத்தில் குறிப்பிடப்படுவது போல) என்று பொருள்.

தங்க நாடோடிக் கூட்டத்தின் பிரிவுகளான வெள்ளை மற்றும் நீல நாடோடிக் கூட்டங்கள் ஆகிய அனைத்தும் மங்கோலியர்களால் ஆளப்பட்டன. இந்த நாடுகளின் உயர் வகுப்பினராக மங்கோலியர்கள் இருந்தனர். குடிமக்களாக கசக் மக்கள் இருந்தனர். பயன் கான் பதவிக்கு வந்தபோது அவரது உறவினர்கள் பயனுக்கு எதிராக எதிர்ப்புக் காட்டினர். கய்டு மற்றும் துவாவால் ஆதரிக்கப்பட்ட பயனின் உறவினரான கோப்லெக் இவரை எதிர்த்தார். தன்னை எதிர்த்த உறவினரான கோப்லெக் மற்றும் கய்டுவின் படைகளுக்கு எதிராகப் பலமுறை பயன் போரிட்டு உள்ளார். தங்க நாடோடிக் கூட்டம் மற்றும் நீல நாடோடிக் கூட்டத்தின் ஆட்சியாளரான தோக்தாவிடம் பயன் உதவி கோரினார். இச்சூழ்நிலையைக் கண்டு தோக்தா கோபமடைந்தார். எதிர்ப்பாளர்களுக்கு உதவி செய்யக் கூடாது என கய்டுவுக்கு எச்சரிக்கை விடுத்தார்.

யுவான் அரசமரபின் தெமுர் கானுடன் கூட்டணி வைக்கப் பயன் முயற்சி செய்தார். மங்கோலியப் பேரரசின் ராஜாதிராஜனாகிய அவருடன், சகதாயி கானரசு மற்றும் கய்டு ஆகியோருக்கு எதிராக இக்கூட்டணியை ஏற்படுத்த அவர் முயற்சித்தார். எனினும் பயன் மற்றும் தெமுர் கான் ஆகிய இருவரின் அமைவிடங்களுக்கு இடைப்பட்ட தொலைவானது இவர்களின் கூட்டணியைப் பயனற்றதாக்கியது. இறுதியில் பயன் தனது எதிரிகளைத் தோற்கடித்தார். 1309 ஆம் ஆண்டுவரை தனது நாடோடிக் கூட்டத்தை ஆட்சி புரிந்தார். பயனின் இராணுவத்தில் சிர்காசியர்கள், உருசியர்கள் மற்றும் அங்கேரியர்கள் (பஷ்கிர்களாக இருந்திருக்கலாம்) ஆகியோர் பணியாற்றியதாகக் கூறப்பட்டது.

1880 இல் எழுதிய ஹோவொர்த், காசுனி மற்றும் பாமியான் ஆகிய இடங்களைத் தனது இருப்பிடமாகக் கோப்லெக் கொண்டிருந்திருக்கலாம் என்று கருதுகிறார். ஹுலாகுவுக்குச் சில துருப்புகளைப் பெர்கே கடன் கொடுத்ததாக ஹோவொர்த் கூறுகிறார். இருவருக்குமிடையில் பகை ஏற்பட்டபோது அத்துருப்புகளில் சிலர் கிழக்கு நோக்கிச் சென்றனர். தற்போதைய ஆப்கானித்தான் அமைந்திருக்கும் பகுதியில் ஒரு புதிய சமஸ்தானத்தை நிறுவினர். தொலை தூரத்தில் இருந்த தங்க நாடோடிக் கூட்டத்தின் குடிமக்கள் தாங்கள் எனக் கூறிக் கொண்டனர்.

பரம்பரை
-------

* செங்கிஸ் கான்

* சூச்சி
* ஓர்டா கான்
* சர்தக்தய்
* கோச்சு
* **பயன்**

உசாத்துணை
---------

1. ↑  René Grousset-The Empire of the Steppes: A History of Central Asia, p. 211.
2. ↑  Encyclopedia of Mongol Empire, see White Horde.
3. ↑  Howorth, History of the Mongols, part 2, pp. 114, 219, 220.
ராஜ கோபுரம்
**வல்லம் சோளீஸ்வரர் கோயில்** தஞ்சாவூர் அருகே உள்ள வல்லம் பகுதியில் உள்ள சிவன் கோயிலாகும்.

அமைவிடம்
--------

தஞ்சாவூர்-திருச்சி நெடுஞ்சாலையில் தஞ்சாவூரிலிருந்து கிழக்கே உள்ள வல்லம் என்ற இடத்தில் வடக்குக் கடைவீதியில் உள்ளது.

இறைவன், இறைவி
-------------

இக்கோயிலிலுள்ள மூலவர் சோளீசுவரர் ஆவார். இறைவி சௌந்தரநாயகி.

அமைப்பு
-------

சோளீசுவரர் விமானம்
நுழைவாயிலுக்கு மேல் இறைவனும் இறைவியும் விடைமீது அமர்ந்துள்ள நிலையிலான சுதை சிற்பம் உள்ளது. அடுத்துள்ள வாயிலில் இரு புறமும் விநாயகரும் முருகனும் உள்ளனர். அடுத்துள்ள மண்டபத்தில் பலிபீடமும், நந்தியும் உள்ளன. மூலவர் சன்னதிக்கு முன்பாக இரு புறமும் துவாரபாலகர்கள் உள்ளனர். வலப்புறம் விநாயகர் உள்ளார். இடப்புறம் பால தண்டாயுதபாணி உள்ளார். இந்த மண்டபத்தில் நடராஜர் சன்னதி உள்ளது. மூலவர் கருவறைக்கு முன்பாக ஒரு நந்தி உள்ளது. மூலவர் சன்னதிக்கு வலப்புறம் சோமாஸ்கந்தர் சன்னதி உள்ளது. மூலவர் சன்னதிக்கு இடப்புறமாக அம்மன் சன்னதி உள்ளது. அம்மன் சன்னதிக்கு முன்பாக ஒரு நந்தி உள்ளது. மூலவர் கருவறை கோஷ்டத்தில் தட்சிணாமூர்த்தி, துர்க்கையம்மன் ஆகியோர் உள்ளனர். திருச்சுற்றில் மூல விநாயகர், காசி விசுவநாதர் மற்றும் விசாலாட்சி, வள்ளி தெய்வானையுடன் கூடிய சுப்பிரமணியர், கஜலட்சுமி ஆகியோரின் சன்னதிகள் உள்ளன. அடுத்து சண்டிகேசுவரர் சன்னதி உள்ளது. கோபுரத்தின் இடப்புறம், கோயிலின் உள்ளே நவக்கிரகங்கள், கால பைரவர், சூரியன் ஆகியோர் உள்ளனர்.

முருகன் கோயில்
--------------

முருகன் கோயில் விமானம்
இக்கோயில் வளாகத்தில் மூலவர் சன்னதிக்கு ஈடாக சற்றொப்ப அதே நிலையில் முருகன் சன்னதி சிறிய கோயிலாகவே அமைந்துள்ளது. அந்த சன்னதியின் முன்பாக மயிலும், பலி பீடமும் காணப்படுகின்றன. அதற்கடுத்த மண்டபத்தின் முன்பாக இரு புறமும் துவார பாலகர்கள் உள்ளனர். கருவறையில் முருகன் உள்ளார்.

மேற்கோள்கள்
-----------
ஐக்கிய அமெரிக்காவில் தங்களது பொருளாதார நிலை அல்லது நாட்டின் பொருளாதார நிலை போன்ற சிறப்புக் காரணங்களுக்காக நிறுவனங்கள் ஊழியர்களுக்கு தற்காலிகமாக ஊதியமில்லா விடுப்புத் தருவது **பர்லோ**  ( *furlough* /ˈfɜːrloʊ/; டச்சு மொழியிலிருந்து: "verlof", *leave of absence*) என்று அழைக்கப்படுகிறது. இத்தகைய தானாக இயல்கின்ற விடுப்புக்கள் குறைந்த காலத்திற்கோ நெடுங்காலத்திற்கோ இருக்கலாம். இவ்வாறு பாதிக்கப்பட்ட ஊழியர்கள் தற்காலிகமாக வேறு வேலை தேடுவதும் உண்டு.

கூட்டரசு
--------

ஐக்கிய அமெரிக்காவில் கூட்டரசுப் பணியாளர்களுக்கான பர்லோக்கள் திடீரென்றும் உடனடியாகவும் நேர்வதுண்டு. பெப்ரவரி 2010இல் இவ்வாறான ஓர் நிகழ்வு ஏற்பட்டது. அந்த ஆண்டில் மேலவையின் ஒற்றை மறுப்பினால் நெருக்கடி நிதி முறைமைகள் பின்பற்ற வேண்டியதாயிற்று. இதனால் போக்குவரத்துத் துறையின் 2000 கூட்டரசுப் பணியாளர்கள் உடனடியாக மார்ச்சு 1, 2010 முதல் பர்லோவில் செல்ல வேண்டியதாயிற்று. ஐக்கிய அமெரிக்காவின் நெடுங்கால மூடுதல் திசம்பர் 16, 1995 முதல் சனவரி 6, 1996 வரை நடந்தது. இந்தக் காலத்தில் இன்றியமையாது எனப்படாத சேவைகள் முடங்கின; தேசிய நல கழகம், ஐக்கிய அமெரிக்கா, நுழைவாணை மற்றும் கடவுச்சீட்டு செயல்பாடு, பூங்காக்கள், மற்றும் பிற சேவைகள் மூடப்பட்டன.

2011ஆம் ஆண்டிலும் வான்வழிப் போக்குவரத்து நிர்வாகத்திற்கான வரவுசெலவுத் திட்டத்தை நாடாளுமன்றம் ஏற்காததால் சூலை 22, 2011 முதல் 4000 பணியாட்கள் பர்லோவில் செல்ல வேண்டியதாயிற்று. 

இந்நிலை மீண்டும் அக்டோபர் 1, 2013 அன்று எழுந்துள்ளது.

மேற்சான்றுகள்
-------------

1. ↑  abcnews, Sen. Bunning Single-handedly Causes 2,000 Federal Worker Furloughs, March 1, 2010
2. ↑  "காப்பகப்படுத்தப்பட்ட நகல்" (PDF). 2005-09-28 அன்று மூலம் (PDF) பரணிடப்பட்டது. 2005-09-28 அன்று பார்க்கப்பட்டது.
**வல்லபி** அல்லது **வலபி** அல்லது **வலா** (Vallabhi, Valabhi, or modern Vala) மேற்கு இந்தியாவின், குஜராத் மாநிலத்தின் சௌராஷ்டிர தீபகற்பத்தில், பவநகர் அருகில் அமைந்திருந்த பண்டைய நகரம் ஆகும். இந்நகரம் மைத்திரகப் பேரரசின் தலைநகராக 475 முதல் 767 முடிய விளங்கியது. இந்நகரை **வல்லபிபுரம்** என்றும் அழைப்பர். அனைத்து இந்திய மதக்கல்விகளின் தலைமை பீடமாக விளங்கியது.

சிறப்பு
-------

**வல்லபி நகரம்** சமண சமயத்தின் தலைமைப் பீடமாக விளங்கியது. சமண சமய ஆகமங்கள், சமய குருவான ஆச்சார்ய ஷர்மன் தலைமையில் 500 சமணப் பெரியோர்களால் தொகுக்கப்பட்டன. இந்நகரில் சமண சமய தீர்த்தங்கரர்களின் சிலைகளும், கோயில்களும் மற்றும் பௌத்த சமய அறிஞர்களும் நிறைந்திருந்தன.

பௌத்த சமயத்தின் பண்டைய ஆறு பல்கலைக்கழகங்களில், வல்லபியும் ஒன்றாக விளங்கியது. 100 பௌத்த மடாலயங்களும், 6000 பௌத்த பிக்குகளும் இந்நகரில் சமயக் கல்வி கற்றனர் என யுவான் சுவாங் தமது குறிப்புகளில் குறித்துள்ளார்.

பாரத நாட்டின் அனைத்து சமய மாணவர்கள், வேதம், தருக்கம், யோகம், மற்றும் தத்துவங்களில் உயர் கல்வி கற்க வல்லபி நகரில் குவிந்த வண்ணமிருந்தனர்.

மேற்கோள்கள்
-----------

1. ↑  Hiuen Tsang's Gujarat travel: 'Valabhi was at par with Nalanda
2. ↑  The six Buddhist universities of ancient India
**அலெக்சு அந்தோனி** (*Alex Antony*) இந்தியாவைச் சேர்ந்த ஒரு தடகள விளையாட்டு வீரராவார். கேரள மாநிலத்தின் திருவனந்தபுரம் மாவட்டத்தில் அமைந்துள்ள கரையோர மீனவ கிராமமான புல்லுவிலா இவரது சொந்த ஊராகும். 26 வயதாகும் அலெக்சு 2020 ஆம் ஆண்டு டோக்கியோ கோடைகால ஒலிம்பிக் விளையாட்டுப் போட்டிகளில் கலந்து கொள்ளும் 4x400 மீ கலப்பு தொடரோட்ட இந்திய அணிக்கு தேர்வு செய்யப்பட்டுள்ளார்.

அலெக்சு தன்னுடைய பள்ளிப்படிப்பை திருவனந்தபுரம் நகரத்தின் கஞ்சிரம்குளத்திலுள்ள பிகேஎசு மேல்நிலைப் பள்ளியில் படித்தார். இப்பள்ளியில் படிக்கும் போது உடற்கல்வி ஆசிரியர் பிரதீப் குமார் பயிற்சியின் கீழ் அலெக்சு 100 மீட்டர் மற்றும் 200 மீட்டர் தடகள நிகழ்வுகளுக்கு சென்றுவந்தார். திருவனந்தபுரத்தில் உள்ள இந்திய விளையாட்டு ஆணையத்தில் சேர்ந்த பிறகு இவர் தனது பயிற்சியாளர் நிசாத் குமாரின் வழிகாட்டுதலின் கீழ் நிபுணர் பயிற்சியையும் வழிகாட்டலையும் பெற முடிந்தது. அலெக்சு 400 மீட்டர் ஓட்டத்தில் கவனம் செலுத்தத் தொடங்கினார்.

2014 ஆம் ஆண்டு கோவாவில் நடந்த ஒரு தடகளப் போட்டியில் அலெக்சு முதல் முறையாக இந்தியாவைப் பிரதிநிதித்துவப்படுத்தினார். அப்போட்டியில் வெண்கலப் பதக்கம் வென்றார். இதே ஆண்டு நடைபெற்ற தேசிய இளையோர் தடகளப் போட்டியில் தங்கப் பதக்கம் வென்றார். 
பல்கலைக்கழக போட்டிகளில் சிறப்பாக செயல்பட்ட அலெக்சுக்கு விளையாட்டு ஒதுக்கீட்டில் இந்திய விமானப்படையில் வேலை கிடைத்தது. இதனைத் தொடர்ந்து 2014ஆம் ஆண்டு முதல் பட்டியாலாவில் உள்ள தேசிய தடகள அகாடமியில் பயிற்சி செய்து வந்தார். அங்கு வந்தபிறகு 400 மீட்டர் ஓட்டப்பந்தயத்தில் அதிக கவனம் செலுத்த ஆரம்பித்தார். 

2019 ஆம் ஆண்டில் 4x400 மீட்டர் போட்டிக்கான ஆசிய வெற்றியாளர் மற்றும் உலக வெற்றியாளர் போன்ற முக்கிய போட்டிகளில் பங்கேற்று இந்திய அணியில் அலெக்சு தனது இடத்தை உறுதிப்படுத்திக் கொண்டார்.

400 மீ தொலைவை 47.83 நொடிகளில் கடந்து இரண்டாம் இடம் பெற்றதன் மூலம் இவர் ஒலிம்பிக் போட்டிக்காக தேர்வு செய்யப்பட்டார். 4x400 மீ கலப்பு தொடரோட்ட அணியில் சர்தக் பாம்ப்ரி, ரேவதி வீரமணி, சுபா வெங்கடேசன் மற்றும் தனலட்சுமி சேகர் ஆகியோர் இவருடன் அணியில் இடம்பெற்றுள்ளனர்.

மேற்கோள்கள்
-----------

1. ↑  Korah Abraham (7 July 2021). "From Thiruvananthapuram to Tokyo: Alex Antony's inspiring journey to the Olympics". The newsMinute. 14 July 2021 அன்று பார்க்கப்பட்டது.
2. ↑  Anjishnu Roy (11 July 2021). "Alex Antony - How the son of a fisherman entered Indian Air Force and eventually fulfilled his Olympics dream". The Bridge. 14 July 2021 அன்று பார்க்கப்பட்டது.
3. ↑  "Alex Antony புல்லுவில்லா டூ டோக்கியோ: மீனவ இளைஞர் அலெக்ஸ் ஆண்டனியின் பயணம்..!". Tamil.abplive. 11 July 2021. 14 July 2021 அன்று பார்க்கப்பட்டது.
**சின்னகவுண்டம்பட்டி** (*Chinnakoundampatti*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், தருமபுரி வட்டத்துக்கு உட்பட்ட ஒரு வருவாய் கிராமம் ஆகும். இது மொரப்பூர் ஊராட்சி ஒன்றியத்துக்கும், நவலை ஊராட்சிக்கும் உட்பட்டது.

அமைவிடம்
--------

இந்த ஊரானது மாவட்ட தலைநகரான தருமபுரியிலிருந்து 27 கிலோமீட்டர் தொல்லைவிலும், அரூரிலிருந்து 22 கிலோமீட்டர் தொலைவிலும் அமைந்துள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°09'48.9"N 78°21'21.8"E ஆகும். இங்கு 247 குடும்பங்களும் 946  மக்களும் வசிக்கின்றனர். இதில் 485 ஆண்களும் 461 பெண்களும் அடங்குவர்.

மக்கள் வகைப்பாடு
----------------

2011 மக்கள் தொகை கணக்கெடுப்பின்படி இக்கிராமத்தில் 247 குடும்பங்கள் வசிக்கின்றன. கிராமத்தின் மொத்த மக்கள் தொகையானது 946 ஆகும். இதில் பெண்களின் எண்ணிக்கை 461 என்றும், ஆண்களின் எண்ணிக்கை 485 என்றும் உள்ளது.

மேற்கோள்
--------

1. ↑
2. ↑
3. ↑
4. ↑

| * பா
* உ
* தொ
தருமபுரி மாவட்டம் |
| --- |
| மாவட்ட தலைமையகம் | 
* தருமபுரி

 |  |
| மாநிலம் | 
* தமிழ்நாடு

 |
| பகுதி | 
* மழநாடு

 |
| வட்டம் | 
* தருமபுரி
* அரூர்
* பாலக்கோடு
* பாப்பிரெட்டிப்பட்டி
* பென்னாகரம்
* காரிமங்கலம்
* நல்லம்பள்ளி

 |
| நகராட்சி | 
* தருமபுரி

 |
| பேரூராட்சிகள் | 
* அரூர்
* கடத்தூர்
* கம்பைநல்லூர்
* காரிமங்கலம்
* பாப்பாரப்பட்டி
* பாப்பிரெட்டிப்பட்டி
* பாலக்கோடு
* பென்னாகரம்
* பி. மல்லாபுரம்
* மாரண்டஹள்ளி

 |
| ஊராட்சி ஒன்றியங்கள் | 
* அரூர்
* ஏரியூர்
* கடத்தூர்
* காரிமங்கலம்
* தருமபுரி
* நல்லம்பள்ளி
* பாப்பிரெட்டிப்பட்டி
* பாலக்கோடு
* பென்னாகரம்
* மொரப்பூர்

 |
| மக்களவை & சட்டமன்றத் தொகுதிகள் | 
* தர்மபுரி மக்களவைத் தொகுதி
* பாலக்கோடு
* பென்னகரம்
* தருமபுரி
* பாப்பிரெட்டிப்பட்டி
* அரூர் (தனி)

 |
அலெக்சாந்தர் விசோத்சுகி.
**அலெக்சாந்தர் நிகொலாயெவிச் விசோத்சுகி** (*Alexander Nikolayevich Vyssotsky*; உருசியம்: Алекса́ндр Никола́евич Высо́тский, 23 மே 1888 – திசம்பர் 31, 1973) ஓர் உருசிய அமெரிக்க வானியலாளர் ஆவார். இவர் உருசியப் பேரரசு காலத்தில் மாஸ்கோவில் பிறந்தார். இவர் தன் பட்டத்தை மாஸ்கோ அரசு பல்கலைக்கழகத்தில் பெற்றார்.

இவர் அமெரிக்க வர்ஜீனியா பல்கலைக்கழகத்தின் மெக்கார்மிக் வான்காணகத்தில் 35 ஆண்டுகள் பணிபுரிந்தபோது பல நூல்களை எழுதியுள்ளார்.இவர் ஐந்து விண்மீன் பட்டியல்கள் அமைந்த *கதிர்நிரல் ஒளியளவையால் கண்டறியப்பட்ட எம் வகைகுறுமீன்கள்* எனும் அட்டவணை வெளியிட்டு பெயர்பெற்றவர். இது விண்மீன்களின் சீரியக்கத்தைச் சாராமல் அவற்றின் உள்ளார்ந்த கதிர்நிரல் பான்மைகளைக் கொண்டு இனங்காணப்பட்ட அருகாமை விண்மீன்களின் முதல் பட்டியல் என்பதால் மிகவும் முதன்மையானது ஆகும். இதுவரை அருகாமை விண்மீன்கள் அவற்றின் பேரளவு சீரியக்கத்தால் மட்டுமே இனங்காணப்பட்டன. அர்கில் உள்ள விண்மீன்களில் சூரியன் பெருமச் சீரியக்கத்தைப் பெற்றுள்ளது. வுசோத்சுகியின் அட்டவணை வெளியிடுவதற்கு முன்பு இந்த இஅயக்கம் சார்ந்த அணுகுமுறை ஆய்வுகளில் பதக்கூறு சார்புடனேயே அமைந்தன. இவரது வானளக்கை வாழ்சிங்டம் கார்னிகி நிறுவனம் அளித்த 10 அங்குலக் கூக் வான்வரைவியால் செய்யப்பட்டது. இது மீண்டு பெக்கெரால் மறுதிருத்தம் செய்யப்பட்டது. இதி பொருளருகு நோக்கியாக பட்டகம் பயன்பட்டது. இதனால் விண்மீனின் பின்னணியில் உள்ள அனைத்து விண்மீன்களின் மின்காந்தக் கதிர்நிரல் ஒளிப்பொலிவுகளும் அளக்கவியன்றது.இந்தக் கதிர்நிரல்கள் இவரும் பிற ஆய்வாளர்களும் விண்மீன்களை மேற்பரப்பு வெப்பநிலையையும் மேற்பரப்பு ஈர்ப்பையும் வைத்து வகைபாடு செய்ய உதவியது. எனவே இவர்கள் ஆயிரக் கணக்கான முதன்மை வரிசைக் குறுமீன்களைக் கண்டறிய வழிவகுத்தது. இவை மங்கலானவை. 10 அங்குல நோக்கியின் காட்சிக்கு அகப்பட்டதால் மிக அருகாமையிலேயே இருக்க வேண்டும். 

இவர்1929 இல் பிலடெல்பியாவைச் சேர்ந்த, ஒருசாலை வானியலாளராக பணிபுரிந்த, எம்மா வில்லியம்சை மணந்தார். எம்மா வுசோத்சுகி பிறகு வாழ்நாள் முழுவதும் வுசோத்சுகியுடன் அறிவியல் கூட்டாய்வாளராக இருந்தார். இவர்களுக்கு விக்தர் ஏ. வுகோத்சுகி என ஒருமன் உண்டு இவரது மகன் ஒரு கணிதவியலாளரும் கணினியியலாளரும் ஆவார். இவரது மகன் மல்டிசு திட்டத்தில் பணிபுரிந்து டார்வின் விளையாட்டு நிரலைஉருவாக்கினார். 

விகோத்சுகி புளோரிடாவைச் சேர்ந்த விண்டர்பார்க்கில் இறந்தார்.

வெளி இணைப்புகள்
---------------

* Alexander N. Vyssotsky
**நெருப்பெரிச்சல் பகவதியம்மன் கோயில்** தமிழ்நாட்டில் திருப்பூர் மாவட்டம், நெருப்பெரிச்சல் என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் பகவதியம்மன் சன்னதியும், பரமசிவன், அழகுநாச்சியம்மன், விநாயகர், நவக்கிரகங்கள், பேச்சியம்மன் உபசன்னதிகளும் உள்ளன. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி இரண்டு காலப் பூசைகள் நடக்கின்றன. சித்திரை மாதம் ஆண்டு திருவிழா முக்கிய திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
சங்ககாலப் புலவர்களில் ஒருவர் **கரும்பிள்ளைப் பூதனார்**. பரிபாடலில் 10ஆம் எண்ணுள்ள பாடல் இவரால் பாடப்பட்டது. வையை ஆற்றில் நடைபெற்ற நீராட்டு விழா பற்றி இப்பாடல் விரிவாகச் சொல்கிறது.

இக்காலத்தில் கள்ளழகர் வைகையில் இறங்கும் விழாவாக இது கொண்டாடப்படுகிறது.

பாடல் தரும் செய்தி
------------------

* இவரது தமிழை அறியும் வகையில் இவர் கையாண்டுள்ள சொற்களைப் கொண்டு செய்திகள் தரப்படுகின்றன.

வைகையாற்றில் வெள்ளம் வந்தது. புனல் மண்டி ஆடச்சனம் மண்டிச் சென்றது. நீராடச் செல்வோர் நீரெக்கி, மூஉய், முதலான விளையாட்டுக் கருவிகளுடன் சென்றனர். குதிரை, பெண்யானை, அத்திரி, சகடம், சிவிகை முதலானவற்றில் ஏறிச் சென்றனர். இன்னினியோர், விரவு நரையோர், வெறு நரையோர், பதிவத மாந்தர், பரத்தையர், பாங்கர் முதலானோர் வித்தகரின் இசை முழக்குடன் சென்றனர்.

கடல் வாணிகம்
------------

மதக் களிற்றை அடக்குபவர் சங்க கால வாணிகம| திசையறி மீகான் போல் காணப்பட்டனர்.

சங்கம் மருவிய காலத் தமிழ்
-------------------------

* இழைகள் - பன்மை
* சலம் குடைவார் = நீராடுவார்
* தண்டம் இரண்டு = நின்றும் கிடந்தும் வணங்குதல்
* தண்டு = பல்லாக்கு
* திரிதர்வாய் = அலைந்து திரியும் இடம்
* நகில் = மகளிர் மார்பகம்
* பளிதம் = அரிசி மாவும் வெல்லமும் கலந்து செய்யும் உருண்டை
* பல் சனம் = பலதிறப்பட்ட மக்கள்
* வதி மாலை = ஓய்வு கொள்ளும் மாலை - முதலானவை
**நெய்வேலி நடராசர் கோயில்** தமிழ்நாட்டில் கடலூர் மாவட்டத்தில் உள்ள சிவன் கோயிலாகும்.

அமைவிடம்
--------

இக்கோயில் கடலூர் மாவட்டத்தில் நெய்வேலி டவுன்ஷிப் பகுதியில் அமைந்துள்ளது. இவ்வூர் முன்னர் திருவனந்தீசுவரம் என்றழைக்கப்பட்டது. கடல் மட்டத்திலிருந்து சுமார் 85 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 11°36'36.5"N, 79°30'29.2"E (அதாவது, 11.610130°N, 79.508102°E) ஆகும்.

இறைவன், இறைவி
-------------

இக்கோயிலின் மூலவராக நடராசர் உள்ளார். இறைவி சிவகாமி ஆவார்.

அமைப்பு
-------

நடராசர் 10 அடி 1 அங்குலத்தில் அமைந்துள்ளதாகவும், உலகிலேயே இவர்தான் பெரிய நடராசர் என்றும் கூறுகின்றனர். அருகிலுள்ள சிவகாமி 7 அடி உயரத்தில் உள்ளார். இக்கோயிலில் நடராசருக்கு பளிங்கால் சபை அமைத்துள்ளனர். நடராசர் சன்னதிக்கு மேற்கில் செம்பொற்சோதி நாதர் சன்னதி உள்ளது. திருசசுற்றில் விநாயகர், அறம் வளர்த்த நாயகி, அஷ்டபுஜ துர்க்கை, தட்சிணாமூர்த்தி, அண்ணாமலையார், துர்க்கை, வள்ளி தெய்வானையுடன் கூடிய சுப்பிரமணியர், சண்டிகேசுவரர் ஆகியோர் உள்ளனர்.

விழாக்கள்
---------

சித்திரை முதல் நாளில் இறைவனும், இறைவியும் 63 நாயன்மார்களுடனும், 12 திருமுறைகளுடனும் உலா வரும் விழா இங்கு நடைபெறுகிறது. அத்துடன் அப்பர், ஞானசம்பந்தர், சுந்தரர், மாணிக்கவாசகர், சேக்கிழார், திருமூலர் ஆகியோரின் குரு பூசையன்று இறைவனும், இறைவியும் திருச்சுற்றில் உலா வருகின்றனர்.

மேற்கோள்கள்
-----------

1. 1 2 3 4  அருள்மிகு நடராஜர் திருக்கோயில், தினமலர் கோயில்கள்
ஆஞ்சநேயரின் பிளந்த நெஞ்ச வடிவில் அமைக்கப்பட்டுள்ள நுழைவாயில் -இராமாயணப் பூங்கா
**இராமயணப் பூங்கா**, தமிழ்நாட்டில் கோயம்புத்தூரிலுள்ள இராமகிருஷ்ண வித்யாலய வளாகத்துக்குள் மேட்டுப்பாளையம் சாலையோரம் அமைந்துள்ளது. இது சிறுவர்களுக்காக அமைக்கப்பட்ட இராமயண கருத்துப் பூங்கா. இங்கு இராமாயணக் கதாபாத்திரங்களை அடையாளப்படுத்தும் விதத்தில் விளையாட்டுச் சாதனங்களும், அவற்றின் அருகில் அந்தந்தக் கதாபாத்திரங்கள் பற்றிய விளக்கத்தினைத் தமிழ் மற்றும் ஆங்கிலத்தில் தரும் தகவற்பலகைகளும் உள்ளன. இப்பூங்கா விவேகானந்தர் பூங்காவினை ஒட்டி கட்டப்பட்டுள்ளது. இராமகிருஷ்ணா மிஷின் வித்யாலய நிறுவனத்தினரால் உருவாக்கப்பட்டு, பராமரிக்கப்பட்டு வரும் இப்பூங்கா 2009 ஆம் ஆண்டு, டிசம்பர் 27 ஆம் தேதியன்று, இராமகிருஷ்ண மடத்தின் துணைத்தலைவராக இருந்த சுவாமி ஸ்மாரனந்தானந்தா மகராஜால் திறந்து வைக்கப்பட்டது.

2 வயது முதல் 15 வயதுவரையுள்ள சிறுவர், சிறுமியருக்கும் அவர்களுக்குத் துணையாக வரும் பெரியவர்களுக்கும் மட்டுமே இப்பூங்காவிற்குள் செல்ல அனுமதி வழங்கப்படுகிறது. தற்போதைய அனுமதிக் கட்டணம் ஒரு நபருக்கு ரூபாய் 5. பூங்காவினுள் உணவுப்பொருட்கள் எடுத்துச்செல்லக் கூடாதென்ற நிபந்தனை அமுலிலுள்ளது.

படத்தொகுப்பு
------------

இப் பூங்காவில் இராமாயணக் கதாபாத்திரங்கள் வடிவில் அமைக்கப்பட்டுள்ள சில விளையாட்டுச் சாதனங்களின் படிமங்கள் இங்கு தரப்பட்டுள்ளன:

* கவந்தன் வடிவிலுள்ள குகைச் சறுக்கு.
* ரிஷிமுகபர்வத வடிவில் அமைந்த சறுக்கின் முன்தோற்றம்.
* சிரவணக்குமரன் பெற்றோரைத் தூக்கிச் செல்லப் பயன்படுத்திய தூக்கு வடிவ ஊஞ்சல்.
* சீதையிருந்த பர்ணசாலையைச் சுற்றி இலக்குவன் வரைந்த கோடாக வட்டவடிவ தண்டவாளம், அதில் ஓடும் வண்டி, மாறுவேடத்தில் வந்த ராவணன்.
* அரியணைக்கும் அதற்கெதிரில் அமர்ந்திருக்கும் பரதனுக்கும் இடையேயுள்ள சீ-சாக்கள்.
* சுரசையின் திறந்த வாயும், அதற்குள் நுழைந்து வெளிவந்த அனுமன் முகப்போடுள்ள ஊஞ்சலும்.

ஆதாரங்கள்
---------

* Future Plans-Children's theme park based on Indian epics-A project to promote Indian values

விக்கிமீடியா பொதுவகத்தில்,  
 ***இராமாயணப் பூங்கா, கோயம்புத்தூர்***   
என்பதின் ஊடகங்கள் உள்ளன. 

* CHILDREN'S THEME-PARK
**கருவஞ்சல்** (*Karuvanchal*) என்பது இந்திய மாநிலமான கேரளவில் கண்ணூர் மாவட்டத்திலுள்ள மலைப்பாங்கான ஒரு நகரமாகும். கேரள மலைச்சாலை எண் 59 இதன் வழியாகச் செல்கிறது.

அமைவிடம்
--------

கருவஞ்சல் நகரம் குப்பம் ஆற்றங்கரையில் அமைந்துள்ளது. குப்பம் ஆறு மேற்குத் தொடர்ச்சி மலைகளிலிருந்து உருவாகி அரபிக் கடலில் பாய்கிறது. இது கிழக்கே தளிப்பரம்பு-குடகு எல்லை சாலையில் அமைந்துள்ளது. தளிப்பறம்புவின் வடகிழக்கில் சுமார் 22 கி.மீ. தொலைவிலும், கண்ணூருலிருந்து 44 கி.மீ. தொலைவிலும் அமைந்துள்ளது.

பொருளாதாரம்
-----------

நகரம் முக்கியமாக ஒரு விவசாய பொருளாதாரத்தைச் சார்ந்துள்ளது. இரப்பர், தென்னை, பாக்கு, முந்திரி, மிளகு போன்ற பயிர்கள் இங்கு பயிரிடப்படுகின்றன.

மாநிலமெங்குமுள்ள மலைப்பகுதிகளிலுள்ள சிறு விவசாயிகளின் அமைப்பான கேரள வர்த்தகக் கூட்டணியின் சார்பில் 2016 ஆம் ஆண்டு 'ஐந்தாவது விதைத் திருவிழா' கருவஞ்சலில் நடைபெற்றது. விவசாயப் பயிர்களையும் விதைகளின் பெரிய தொகுப்பையும் இது காட்சிப்படுத்தியது.

புள்ளிவிவரங்கள்
---------------

2011 இந்திய மக்கள் தொகைக் கணக்கெடுப்பு அறிக்கையின்படி, இங்கு, 12,985 ஆண்களும் 12,890 பெண்களும் என 25,875 மக்கள் உள்ளனர்.

சுற்றுலா
--------

கருவஞ்சல் என்பது பாலக்காயம் தட்டுக்கான நுழைவாயிலாகும். இது இப்பகுதியில் உள்ள முக்கியச் சுற்றுலா தலங்களில் ஒன்று. இது மலபாரின் ஊட்டி என்று அழைக்கப்படுகிறது. இங்கு சாகச சுற்றுலாவை விரும்புவோருக்கான வசதியும் செய்யப்ப்பட்டுள்ளது. சாகசப் பூங்கா, மலையேற்றம், கூடாரங்கள், இயற்கை காட்சிகள் ஆகியவை இங்கு முக்கிய சுற்றுலா ஆர்வங்களாகும். கயிறு சாகசங்கள், பந்து விளையாட்டு , துப்பாக்கி சுடுதல், வில்வித்தை ஆகியவை பூங்காவின் ஈர்ப்புகளாகும்.

போக்குவரத்து
------------

கேரள மலை நெடுஞ்சாலை எண் 59 கருவஞ்சல் நகரம் வழியாக இரிட்டியுடன் பிற நகரங்களையும் இணைகிறது. இரிட்டியின் கிழக்கே உள்ள சாலை மைசூருடனும், பெங்களூருடனும் இணைகிறது. தேசிய நெடுஞ்சாலை எண் 66 தளிப்பறம்பு வழியாகச் செல்கிறது. மங்களூரையும் மும்பையையும் வடக்குப் பக்கத்திலும், கொச்சியையும் திருவனந்தபுரத்தையும் தெற்குப் பகுதியிலிருந்து அணுகலாம்.

கண்ணூர்,தொடருந்து நிலையமும், கண்ணபுரம் தொடருந்து நிலையமும் அருகிலுள்ளது.கண்ணூர் பன்னாட்டு வானூர்தி நிலையம் 43 கி.மீ தூரத்தில் உள்ளது.

உசாத்துணை
---------

1. ↑   › karuvanc...
2. ↑   Hill Highway in Kerala; DPR ready for just 79 kms
3. ↑   Kerala Tourism
4. ↑  
Seed fest a hit among farmers at Karuvanchal - The Hindu
5. ↑   name="censusindia"
6. ↑   Kannur tourism sees good days - The Hindu
7. ↑  
Palakkayam Thattu – mark of a new promise | Onmanorama |
**இராமானுசன் கணித பூங்கா** (*Ramanujan Math Park*) என்பது ஆந்திரப் பிரதேசத்தின் சித்தூரில் உள்ள குப்பத்தில் அமைந்துள்ள அகத்தியர் வளாக படைப்பாற்றல் ஆய்வகத்தில் உள்ள கணிதக் கல்விக்காக அர்ப்பணிக்கப்பட்ட இந்திய அருங்காட்சியகம் மற்றும் செயல்பாட்டு மையமாகும். இது அருகிலுள்ள சென்னை மாநிலத்தை (தமிழ்நாடு) சேர்ந்த இந்தியக் கணிதவியலாளர் சீனிவாச இராமானுசன் (1887-1920) நினைவாகப் பெயரிடப்பட்டது. இது அகத்திய பன்னாட்டு அறக்கட்டளை மற்றும் கயனோம் என்ற இலாப நோக்கற்ற நிறுவனங்களின் கூட்டுத் திட்டமாகும்.

அகத்தியர் கற்பித்தல் முறைகளுக்குப் பெயர் பெற்றது மற்றும் கணித பூங்கா இந்த பாரம்பரியத்தைப் பின்பற்றுகிறது. பூங்காவில் உட்புற மற்றும் வெளிப்புற கண்காட்சிகள் மற்றும் ஊடாடும் தொடுதிரை நிலையங்கள் உள்ளன. இவை அனைத்தும் கணித அனுபவத்தை மேம்படுத்த வடிவமைக்கப்பட்டுள்ளது. இந்த கணிதப் பூங்கா அனுபவத்தை இந்தியாவில் பிற இடங்களில் உள்ள அரசு நடத்தும் பள்ளிகளிலும் ஏற்படுத்தும் திட்டம் உள்ளது.

வரலாறு
------

இராமானுசன் கணிதப் பூங்காவானது, சுஜாதா ராம்துரை மற்றும் அவரது கணவர் சீனிவாசன் ராம்துரை மற்றும் அருகிலுள்ள கோலாரில் உள்ள இந்தியக் கணிதத் தொடர்பாளர் வி. எஸ். எஸ். சாசுதிரியால் உருவாக்கப்பட்டு, ஓரளவு நிதியளிக்கப்பட்டுச் செயல்படுத்தப்பட்டது. இது 2017 திசம்பர் 22, இராமானுசன் பிறந்த நாளில் தேசிய கணித நாளில் துவக்கிவைக்கப்பட்டது.

மேற்கோள்கள்
-----------

1. ↑  Math park set up government school to innovate teaching techniques by Neel Kamal, *The Times of India*, October 24, 2017
2. 1 2  DC inaugurates "Srinivasa Ramanuja Math Park" at Tapa by Amrit Pal Singh, Babushahi.com, October 24, 2017
3. ↑  Ramanujan Maths Park gyanome.org: News/Announcements
4. ↑  New math museums: Ramanujan Math Park New math museums
5. ↑  "Ramanujan's birthday will be National Mathematics Day" by C. Jaishankar, *The Hindu*, December 27, 2011

வெளி இணைப்புகள்
---------------

* அகத்திய பன்னாட்டு அறக்கட்டளை: அதிகாரப்பூர்வ இணையதளம்
* இராமானுசன் கணித பூங்கா - அகத்தியர் வளாக படைப்பாற்றல் ஆய்வக வீடியோ
இராமனுஜர் மணிமண்டபக் கோயில், எருமபாளையம், சேலம்
**இராமானுஜர் மணிமண்டபம்** என்பது தமிழ்நாட்டின் சேலம் மாவட்டம், சேலம் ஊராட்சி ஒன்றியத்தில் உள்ள எருமபாளையம் ஏரிக்கரையில் இராமானுசருக்கு அவரது ஆயிரமாவது பிறந்த நாளையொட்டி அமைக்கப்பட்ட மணிமண்டபக் கோயில் ஆகும்.

இராமாணுசர் மணிமண்டபக் கோயில், சேலம் நகரில் இருந்து 10 கிலோமீட்டர் தொலைவில், சேலம் உடையாப்பட்டி புறவழிச் சாலையில் எருமபாளையம் பேருந்து நிலையத்தில் இருந்து இரண்டு கிலோ மீட்டர் தொலைவில் அமைந்துள்ளது. மணி மண்டப வளாகத்தில் நுழைந்து படியேறிச் சென்றால் முதன்மை மண்டபத்தின் மீது பேருருவாக 18 அடி உயர திருமேனியாக இராமாணுசரின் சிலை அமைக்கப்பட்டுள்ளது. மணிமண்டப வளாகத்தில் ஈசான (வடகிழக்கு) மூலையில் திருவரங்க ரங்கநாதருக்கும், நைருதி (தென்மேற்கு) மூலையில் திருமலை திருவேங்கடமுடையானுக்கும், அக்னி (தென்கிழக்கு) மூலையில் காஞ்சி வரதராச பெருமாளுக்கும், வாயு (வடமேற்கு) மூலையில் மேலக்கோட்டை சம்பத்குமார சுவாமியையும் எழுந்தருளச் செய்துள்ளனர். மணிமண்டபம் மற்றும் பெருமாள் கோயில்கள் தினமும் காலை ஒன்பது மணி முதல் நண்பகல் 12 மணி வரையிலும், மாலை நான்கு மணி முதல் இரவு ஏழு மணி வரையிலும் திறக்கப்படுகிறது. 

இந்த மண்டபத்தில் உள்ள சிறப்புத் திரையரங்கில் பக்தர்களுக்கு இராமாணுசரின் வாழ்க்கை வரலாறு காண்பிக்கப்படுகிறது. குழந்தைகள் விளையாட சிறு பூங்கா, செயற்கை நீருற்று, நூலகம் ஆகியவையும் அமைக்கப்பட்டுள்ளன. 20 அடி உயர மணிமண்டபத்துக்கு செல்ல வயதானவர்களுக்கு மின்தூக்கி வசதி, வளாகத்தைச் சுற்றி வர மின்கல ஊர்தி போன்ற வசதிகள் உள்ளன.

மேற்கோள்கள்
-----------

1. ↑  எஸ். விஜயகுமார் (13 சூலை 2017). "ராமானுஜரின் விஸ்வரூபம்". *கட்டுரை*. தி இந்து. 13 சூலை 2017 அன்று பார்க்கப்பட்டது.
**மகிந்த சமரசிங்க**  (*Mahinda Samarasinghe*, பிறப்பு: சனவரி 30, 1956), இலங்கை அரசியல்வாதி. இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய மக்கள் சுதந்திர முன்னணி சார்பில் களுத்துறை மாவட்டத்திலிருந்து மக்களால் தெரிவு செய்யப்பட்ட உறுப்பினர். சுதந்திர இலங்கையின் 10வது நாடாளுமன்றம் (1994), சுதந்திர இலங்கையின் 11வது நாடாளுமன்றம் (2000), சுதந்திர இலங்கையின் 12வது நாடாளுமன்றம் (2001), சுதந்திர இலங்கையின் 13 வது நாடாளுமன்றம் (2004) ஆகியவற்றிலும் பிரதிநிதியாகத் தெரிவுசெய்யப்பட்டிருந்தார். இவர் 2015 செப்டம்பர் 4 அன்று தொழில்பயிற்சி மற்றும் அபிவிருத்தி அமைச்சராக நியமிக்கப்பட்டார்.

வாழ்க்கைக் குறிப்பு
-------------------

கொழும்பில் வசிக்கும் இவர் பௌத்த மதத்தைச் சேர்ந்தவர். 1956ஆம் ஆண்டு கொழும்பில் பிறந்த மகிந்த சமரசிங்க, ஆத்திரேலியாவில் லா டிரோப் பல்கலைக்கழகத்தில் பொருளாதாரத்தில் இளங்கலை பட்டம் பெற்றுள்ளார். 1988 ஆம் ஆண்டு அரசியலில் நுழைந்து மேல் மாகாணத்தின் மாகாண சபைக்குத் தேர்ந்தெடுக்கப்பட்டார். சர்வதேச தொழிலாளர் அமைப்பு, உலக சுகாதார அமைப்பு, சர்வதேச தொலைத்தொடர்பு ஒன்றியம் மற்றும் சர்வதேச வானிலை அமைப்பு ஆகியவற்றில் இலங்கையை பிரதிநிதித்துவப்படுத்தினார். அமெரிக்கா மற்றும் மெக்சிகோவிற்கான இலங்கையின் தூதுவராக நியமிக்கப்படவுள்ளதால், இவர் தனது நாடாளுமன்ற உறுப்பினர் பதவியிலிருந்து விலகினார்.

உசாத்துணை
---------

* மகிந்த சமரசிங்க பரணிடப்பட்டது 2010-03-24 at the வந்தவழி இயந்திரம் நாடாளுமன்ற அதிகாரபூர்வ இணையத்தளம்

மேற்கோள்கள்
-----------

1. ↑  "இலங்கையின் புதிய அமைச்சரவை பதவியேற்றுள்ளது". பிபிசி தமிழ். 4 செப்டம்பர் 2015. 4 செப்டம்பர் 2015 அன்று பார்க்கப்பட்டது.
2. ↑  "காப்பகப்படுத்தப்பட்ட நகல்". 2003-12-04 அன்று மூலம் பரணிடப்பட்டது. 2015-09-04 அன்று பார்க்கப்பட்டது.
3. ↑  "காப்பகப்படுத்தப்பட்ட நகல்". 2015-09-06 அன்று மூலம் பரணிடப்பட்டது. 2015-09-04 அன்று பார்க்கப்பட்டது.
4. ↑  "அமெரிக்க தூதராகும் இலங்கை முன்னாள் அமைச்சர் மஹிந்த சமரசிங்க - யார் இவர்?". *BBC News தமிழ்*. 2021-12-22 அன்று பார்க்கப்பட்டது.
***போலிகள்*** (*Boliyan*, உச்சரிப்பு:*பம்பாய்* என்பதிலுள்ள இரண்டாம் *ப* போல) என்பன பஞ்சாப் பகுதியில் பாடப்படும் இரண்டடி பாடல்களாகும். *போலி* நிகழ்வுகளையும் அதன்போது ஏற்படும் உணர்ச்சிகளையும் ஏற்படும் சூழல்களையும் வெளிப்படுத்துவனவாக அமையும். பொதுவாக *போலி* பெண்ணொருவரால் அறிமுகப்படுத்தப்பட்டு அவரது குழுவின் மற்ற பெண்களால் கூட்டாகப் பாடப்படும். போலிகள் பெரும்பாலும் குழந்தை பிறப்பின் போதும், திருமண நிகழ்வின் போதும் பாடப்படும்.

இந்த போலிகள் அடுத்தடுத்த தலைமுறைகளுக்கு வாய்வழியே வந்தவையாம். தற்காலத்தில் போலிகள் பாங்க்ரா இசையுடன் பிணைந்து வட அமெரிக்கா, பெரிய பிரித்தானியா, ஆத்திரேலியா, நியூசிலாந்து நாடுகளுக்குப் பரவியுள்ளது. இது புதியவகை, நகரிய பாணி பாங்க்ரா வகையை உருவாக்கியுள்ளது. வட இந்தியர்களை மட்டுமல்லாது அனைவரையும் கவரும் வண்ணம் வளர்ந்துள்ளது. 

பொதுவாக போலிகளை பெண்கள்தான் பாடுவார்கள் என்றாலும் ஆண்களும் பாடுகின்றனர். குல்விந்தர் தில்லோன் தனது போலியான் பாடல்கள் மூலமாகவே பிரபலமானவர்.

ஜாகோ
----

"ஜாகோ" என்பது திருமணத்திற்கு முந்தைய நாளில் விழித்திருக்கும் இரவில் குடும்பத்தினர் அனைவரும் கூடியிருக்க மகிழ்ச்சியான தருணத்தைப் பாடும் போலி ஆகும். ஜாகோ இரவன்று பாடப்படும் முதல் போலி *ஜாகோ ஐயா* ஆகும்- இதனை இவ்வாறாக மொழிபெயர்க்கலாம்:

*ஜத்தா ஜாக் வே.* - நீங்கள் ஜாட்டுக்கள் எல்லோரும் விழியுங்கள்  

*ஹுன் ஜாகோ ஐயா. - ஜாகோ வந்துவிட்டது*
*ஷவா வே ஹுன் ஜாகோ ஐயா.* - ஓ, பாருங்கள், ஜாகோ வந்துவிட்டது.  

 *லோரி தெ கே பையா*  

 *உத் பௌ ஜி*  

 *அத்தியான் கரு ஜி*   

 *சுக்னி பௌஜி*   

 *ஜாகோ ஐயா*   

 *ஜத்தா ஜாக் வே*   

 *ஹுன் ஜாகோ ஐயா"* 

வழமையாக போலிகள் பாடும்போது பெண்கள் *கித்தா நடனமாடுவர்*. மால்வா பகுதியிலும், கீழ் பஞ்சாபிலும், ஆண்கள் போலிகளைப் பாடுகின்றனர். அவர்கள் போலிகளுடன் *பாங்க்ரா* நடனமும் ஆடுகின்றனர்.

பஞ்சாபிய மூதாதையரால் பெண்களின் உணர்ச்சிகளை வெளிப்படுத்த போலிகள் அறிமுகமாயின. போலிகளுக்கு மேலும் அழகும் வலிவுமூட்ட பெண்கள் வண்ணமிகு சல்வார்-கமீஸ்களை அணிகின்றனர்.
போலிகளை இயற்ற கவிஞர்கள் தேவையில்லை, விவசாயப் பெருமக்கள் கூட பங்கெடுக்கின்றனர். இவற்றின் சந்தம் சீராக இருக்கும்; பல நேரங்களில் போலிகளை அழகாக்க பொருளற்ற எதுகைகளும் சேர்க்கப்படும். அனைத்து நாட்டுப்புற நடனங்களும் வட்டமாக நிகழ்த்தப்படும். 

கித்தா நடனமாடும்போது பெண்கள் இனிய குரலில் பாட, *தோலக்* எனப்படும் மேளம், *கத்தா* எனப்படும் கடங்கள் தாளயிசை வழங்குகின்றன.குழுத்தலைவி போலியைப் பாட அதனை குழுவிலுள்ள மற்றப் பெண்கள் மீளவும் பாடுகின்றனர்.

மேற்சான்றுகள்
-------------

1. ↑  "காப்பகப்படுத்தப்பட்ட நகல்". 2016-11-29 அன்று மூலம் பரணிடப்பட்டது. 2016-07-17 அன்று பார்க்கப்பட்டது.
2. ↑  "Sikh heritage". 2015-10-24 அன்று மூலம் பரணிடப்பட்டது. 2016-07-14 அன்று பார்க்கப்பட்டது.

வெளியிணைப்புகள்
---------------

போலிகள் - குறிப்பு பரணிடப்பட்டது 2016-11-29 at the வந்தவழி இயந்திரம்
**பயன்பாட்டு பொருளாதார ஆராய்ச்சி மையம்** (*Applied Economics Research Centre*) என்பது பாக்கித்தான் நாட்டின் கராச்சி பல்கலைக்கழகத்தில் உள்ள ஓர் ஆராய்ச்சி நிறுவனம் ஆகும். இந்நிறுவனம் சிந்து அரசாங்கத்தால் 1973 ஆம் ஆண்டு நிறுவப்பட்டது போர்டு அறக்கட்டளை இந்நிறுவனத்திற்கு நிதி உதவி செய்தது. அலிகர் பல்கலைக்கழகத்தின் புகழ்பெற்ற முன்னாள் மாணவரும், புகழ்பெற்ற அறிஞர் ரசீத் அகமது சித்திக்கியின் மகனுமான டாக்டர் எக்சான் ரசீத், பயன்பாட்டு பொருளாதார ஆராய்ச்சி மையத்தின் முதல் நிறுவன இயக்குனர் ஆவார். பேராசிரியர் முனைவர் சமீனா கலீல் தற்போது நிறுவனத்தின் இயக்குநராக உள்ளார்.

ஆரம்பத்தில் பயன்பாட்டு பொருளாதார ஆராய்ச்சி மையத்தில் முதுநிலை பயன்பாட்டு அறிவியல் என்ற முதுநிலை பட்டப் படிப்பு மட்டுமே இருந்தது. ஆனால் இப்போது முதுநிலை பயன்பாட்டு அறிவியல், ஆய்வியல் நிறைஞர், முனைவர் ஆகிய படிப்புகளையும் இந்நிறுவனம் வழங்குகிறது. பாக்கித்தானின் மிகப்பெரிய பொருளாதார ஆராய்ச்சி நூலகம் பயன்பாட்டு பொருளாதார ஆராய்ச்சி மையத்தில் உள்ளது. பன்னாட்டு நாணய நிதியம், உலக வங்கி, ஆசிய மேம்பாட்டு வங்கி மற்றும் பாக்கித்தான் மாநில வங்கி ஆகிய நிறுவனங்களின் முழு வெளியீடுகளும் இந்நூலகத்தில் இடம்பெற்றுள்ளன. 

 பயன்பாட்டு பொருளாதார ஆராய்ச்சி மையம்
 பயன்பாட்டு பொருளாதார ஆராய்ச்சி மைய நூலகம்

இவற்றையும் காண்க
----------------

* பொருளியல்
* பொருளியல் சிந்தனையின் வரலாறு

மேற்கோள்கள்
-----------

1. ↑  "Dr. Samina Khalil, Director at the Applied Economics Research Centre (AERC)".. பார்த்த நாள்: 21 October 2021.

புற இணைப்புகள்
--------------

* AERC Official Website
**மகிபாலன்பட்டி குடைவரை கோயில்**, சிவகங்கை மாவட்டம், திருப்பத்தூர் தாலுகாவில் உள்ள மகிபாலன்பட்டியில் அமைந்துள்ள ஒரு குடைவரை கோயில். கிபி 9 ஆம் நூற்றாண்டில் தொடக்ககாலப் பாண்டியர்களால் அமைக்கப்பட்டது. இது கருவறையை மட்டுமே கொண்ட சிறிய குடைவரை கோயில். பாதுகாக்கப்பட்ட நினைவுச் சின்னமான இக்கோயில் தற்போது வருவாய்த்துறையின் கட்டுப்பாட்டில் உள்ளது.

அமைப்பு
-------

ஊருக்குப் புறத்தேயுள்ள குன்று ஒன்றின் மேற்கு நோக்கிய சரிவில் இக்குடைவரை கோயில் அமைந்துள்ளது. மிகவும் எளிமையான அமைப்புக்கொண்ட இச்சிறிய கோயிலின் வாயிலின் இரண்டு பக்கங்களிலும் அரைத் தூண்கள் காணப்படுகின்றன. இது ஒரு குடிசைக்கோயில் போன்ற தோற்றம் தரும் வகையில் அமைக்கப்பட்டுள்ளது.

சிற்பங்கள்
----------

கருவறைக்குள் சதுரவடிவ யோனியோடு கூடிய சிவலிங்கம் உள்ளது. இதைத் தாய்ப் பாறையிலேயே செதுக்கியுள்ளனர். வெளியே இதே பாறையின் இன்னொரு பக்கத்தில் ஒரு கோட்டமும் அதில் ஒரு பிள்ளையார் சிற்பமும் செதுக்கப்பட்டுள்ளன.

கல்வெட்டுக்கள்
--------------

குடைவரையின் முகப்புச் சுவரில், பிற்காலப் பாண்டியர் காலத்துக்குரிய கல்வெட்டு ஒன்று பொறிக்கப்பட்டுள்ளது. சுந்தர பாண்டியனின் பத்தாம் ஆண்டுக்குரிய இக்கல்வெட்டு, இக்கோவிலுக்குக் கொடை அளித்தது பற்றிக் கூறுகின்றது. இக்கல்வெட்டில் பூங்குன்ற நாட்டைச் சேர்ந்த பூங்குன்றம் என்னும் ஊரில் உள்ள கோயில் எனக் குறிக்கப்பட்டுள்ளது. இதனால் பழங் காலத்தில் இப்பகுதி பூங்குன்றம் எனப் பெயர் பெற்றிருக்கலாம் எனக் கருதப்படுகிறது. சங்ககாலப் புலவரான கணியன் பூங்குன்றனார் இவ்வூரவராக இருக்கலாம் என்ற கருத்தும் உண்டு.

மேற்கோள்கள்
-----------

1. ↑   Jeyaraj, V. Directory of Monuments in Tamilnadu, Director of Museum, Government of Tamilnadu, Chennai, 2005, p.173
2. ↑  இராசவேல், சு. சேஷாத்திரி, அ. கி. தமிழ்நாட்டுக் குடைவரைக் கோயில்கள், பண்பாட்டு வெளியீட்டகம், சென்னை, 2000, பக். 165.
3. ↑  இராசவேல், சு. சேஷாத்திரி, அ. கி. தமிழ்நாட்டுக் குடைவரைக் கோயில்கள், பண்பாட்டு வெளியீட்டகம், சென்னை, 2000, பக். 165.
**நெரிகா** (*Neriga*) என்பது இந்தியாவின் கர்நாடக மாநிலத்தின் பெங்களூரு நகர மாவட்டம், ஆனேகல் வட்டத்தில் உள்ள ஒரு சிற்றூர் ஆகும். இது வர்த்தூருக்கு அருகில் அமைந்துள்ளது.

நிலவியல்
--------

இந்த ஊர் பெங்களூர் மையத்திலிருந்து 24 கிலோமீட்டர் தொலைவிலும், ஒயிட்ஃபீல்டில் இருந்து 8 கிலோமீட்டர் தொலைவிலும் அமைந்துள்ளது. இந்த கிராமம் வர்தூரிலிருந்து சர்ஜாபுரம் செல்லும் வழியில் அல்லது மாரத்தள்ளி முதல் மாலூர் செல்லும் சாலையில் அமைந்துள்ளது. நெல், கேழ்வரகு, பட்டு வளர்ப்பு, உரோசா, கனகாம்பரம், காய்கறிகள் போன்றவை ஆண்டு முழுவதும் பயிரிடப்படுகின்றன. இந்த கிராமம் நீலகிரி தோப்புகளுக்கும், பால் உற்பத்திக்கும் மிகவும் பிரபலமானது. கிராமத்தில் ஐந்து செங்கல் தொழிற்சாலைகள் உள்ளன.[]

கல்வி
-----

பன்னாட்டுப் பள்ளி பெங்களூர் (டிஐஎஸ்பி), இன்வென்ச்சர் அகாடமி மற்றும் கிரீன் வுட் உயர் பன்னாட்டுப் பள்ளிகள் இங்கு அமைந்துள்ளன. கிராமவாசிகளின் கல்வியறிவு 70% உள்ளது.

நெரிகே ஒரு பன்பாட்டு செழுமை சார்ந்த கிராமம். நாட்டுப்புற கலாச்சாரம் இன்னும் இங்கு உயிர்ப்புடன் உள்ளது. நாடக ரங்கா, டோலு குனித்தா மற்றும் பிற கலைகளுக்காக இளைஞர்கள் அணிகளை உருவாக்கியுள்ளனர்.

நிதி
----

ஊராட்சி அலுவலகத்தின் பின்புறம் தேனா வங்கி பணிகள் 01.01.2014 முதல் துவங்கின. கிளையின் பெயர் நெரிகா, ஐஎம்எஸ் குறியீடு BKDN0611611. நெரிகா கிராமத்தில் வசிக்கும் ஒரு குடும்பத்தின் சராசரி ஆண்டு வருமானம் 15,000 ரூபாய்.

தொலைத் தொடர்பு
--------------

இந்த ஊரில் பி.எஸ்.என்.எல் தொலைபேசி எக்ஸ்சேஞ்ச் குறியீடு NRA, ஊரின் தொலைபேசி குறியீடு +9180 ஆகும். பி.எஸ்.என்.எல் தரைவழி தொலைபேசி எண்கள் 27851 XXX இலிருந்து தொடங்குகின்றன. அஞ்சல் துணை அலுவலகம் / ஜிப் குறியீடு 562125 இங்கு கிடைக்கும் செல்பேசி வலைபின்னல்கள் : ஏர்டெல் 4G, ஓடாபோன், பி.எஸ்.என்.எல், டாடா குழும வலைபின்னல்கள்.

வரலாறு
------

கிழக்கு நேரிகாவில் அவிமுக்தபுரா என்றும் அழைக்கப்படும் ஒரு பிரபலமான மற்றும் மிகவும் பழமையான அவிமுக்தேஸ்வர சிவன் கோயில் மற்றும் ஜீவசமாதி உள்ளது.

போசளர் காலத்து சிலைகள் ( நடுகல், நாகக்கல் ) இந்தக் கிராமத்தில் காணப்படுகின்றன. பல நூற்றாண்டுகள் பழமையான கிராம தேவதை ( மாரம்மா) சிலையும் உள்ளது. மேலும் பசவேஸ்வர நந்தி கோயில், பூஜம்மா தேவி கோயில், தவலம்மா கோயில், 10 முனீசுவரர் கோயில்கள், நவகிரகம், அஸ்வத்தா கோயில்கள் போன்ற கோயில்கள் ஊரில் உள்ளன. இந்த ஊருக்கு அருகில் நீலடபுரம் (நெரிகாவின் தென்மேற்கே 0.7கிமீ தூரம்), கொத்தூர் (நெரிகாவின் கிழக்குப்பக்கம் 0.9கிமீ தூரம்), சிக்ககலாபுரம் (நெரிகாவின் தெற்கே 1.3கிமீ தூரம்) இந்த மூன்று அண்டை கிராமங்களும் 16ஆம் அல்லது 17ஆம் நூற்றாண்டுகளில் அழிந்துவிட்டன.

போக்குவரத்து
------------

பெங்களூர் கே. ஆர். மார்க்கெட், கெம்பேகவுடா பேருந்து நிலையம் (மெஜஸ்டிக்), சிவாஜிநகரம் ஆகிய பகுதிகளிலிருந்து இந்த சிற்றூருக்கு 323,D,E,F,J,L ஆகிய எண்களைக் கொண்ட பேருந்துகளை பெங்களூர் மாநகர போக்குவரத்துக் கழகம் இயக்குகிறது.

இந்த ஊரிலிருந்து கார்மேலாரம் தொடருந்து நிலையம் 7 கி.மீ. தொலைவிலும், பெல்லந்தூர் சாலை தொடருந்து நிலையம் 7 கி.மீ. தொலைவிலும், ஒயிட்ஃபீல்டு தொடருந்து நிலையம் 12 கி.மீ. தொலைவிலும் உள்ளது.

மேற்கோள்கள்
-----------

1. ↑  Bangalore Metropolitan Region Development Authority
2. ↑  Anekal Planning Authority – List of villages in the Anekal local planning area
**மகிழ்கலை** அல்லது **பொழுதுபோக்கு** என்பது மகிழ்ச்சியை தருவிப்பதை நோக்காக கொண்ட கலைகளை மகிழ்கலைகள் எனலாம். தமிழில் இச்சொல் ஆங்கில சொல்லான *Entertainment* இணையாக பயன்படுகின்றது. கதைகூறல், நடனம், இசை, தொழிற்கலைகள், கல்விசார் கலைகள், தற்காப்பு அல்லது போர்க் கலைகள், மனவளக்கலைகள் போன்றவற்றுடன் மகிழ்கலைகளை ஒப்பிட்டு வேறுபடுத்தலாம்.

மகிழ்கலைகள் நிகழ்ச்சியாகவோ, அரங்காடல் கலைகளாகவோ, கணினிக் கலைகளாகவோ மற்றும் பல கலை வடிவங்களாக அமையலாம்.

குழந்தைகள்
----------

குழந்தைகளின் பொழுதுபோக்கு விளையாட்டை மையமாகக் கொண்டது மற்றும் அதுவே அவர்களின் வளர்ச்சிக்கு முக்கியமானது. குழந்தைகளுக்கு பொழுதுபோக்கு வழங்கப்படுகிறது அல்லது பெரியவர்களால் அவர்களுக்குக் கற்பிக்கப்படுகிறது, மேலும் பொம்மலாட்டங்கள், கோமாளிகள் மற்றும் கேலிச் சித்திரம் போன்ற பல செயல்களும் சிறுவர்கள் மற்றும் பெரியவர்களால் அனுபவிக்கப்படுகின்றன.

தமிழர் பண்பாட்டில் 2000ஆம் ஆண்டு வரை சிறுவர்களின் பொழுது போக்கு கதை கேட்டல், கிட்டிப் புள்ளு, அணில் பிள்ளை, கிளித்தட்டு, ஓடி விளையாடுதல், தாயக் கட்டை, எறிபந்து போன்ற விளையாட்டுகள் மூலம் தமது பொழுது போக்கை களித்தனர். தற்பொழுது பெரும்பாலுமான சிறுவர்கள் தொலைக்காட்சி, இசை மற்றும் கணினி போன்றவற்றுடன் தமது பொழுது போக்கை அனுபவிக்கின்றனர்.

மகிழ்கலை அம்சங்கள்
------------------

* கதை கூறுதல்
* நடனம் ஆடுதல்
* விளையாடுதல்
* வாசித்தல்
* ஓடுதல்
* தற்காப்பு கலை கற்றல்
* தொலைக்காட்ச்சி பார்த்தல்
* இசை கேட்டல்
* பாடுதல்
* கணினி விளையாட்டு
* இணைய விளையாட்டு
* படம் வரைதல்
* எழுதல்
* இரு சக்கரவண்டி ஓடுதல்
* கைவண்ண பொருட்கள் செய்தல்
* சமைத்தல்
* காணொளி உருவாக்கல்
* இசை உருவாக்கல்
* திரையரங்கு செல்லுதல்
* பொருட்கள் வாங்க செல்லுதல்

மேற்கோள்கள்
-----------

1. ↑  The Oxford English Dictionary (Oxford University Press, 1971, Vol 1 pp. 213–14) gives Latin and French origins for the word, including *inter* (among) + *tenir* (to hold) as derivations, giving translations of "to hold mutually" or "to hold intertwined" and "to engage, keep occupied, the attention thoughts or time (of a person)". It also provides words like "merry-making", "pleasure", "delight", as well as "to receive as a guest and show hospitality to". It cites a 1490 usage by William Caxton.
2. ↑  O'Brien, John (2004). *Harlequin Britain: Pantomime and Entertainment, 1690–1760*. Baltimore: The Johns Hopkins University Press. பன்னாட்டுத் தரப்புத்தக எண்:978-0-8018-7910-4. .
3. ↑  Geipel, John (1972). *The cartoon: a short history of graphic comedy and satire*. Newton Abbot: David & Charles. பன்னாட்டுத் தரப்புத்தக எண்:978-0-7153-5328-8. .
**சுதா கவுல்** (*Sudha Kaul*) ஓர் இந்திய சமூக சேவகர் மற்றும் கல்வியாளராவார். மாற்றுத்திறனாளிகளின் மறுவாழ்வுக்காக இவர் செய்த சேவைகளுக்காக நன்கு அறியப்படுகிறார். கவுல் இந்திய பெருமூளை வாத நிறுவனத்தின் துணைத் தலைவராகவும், சிறப்புக் கல்வி மையத்தின் நிறுவனர முதல்வராகவும் உள்ளார். மான்செசுட்டர் பெருநகர பல்கலைக்கழகத்தில் கவுல் மிகைப்படுத்தல் மற்றும் மாற்று தொடர்பாடல் பாடத்தில் முனைவர் பட்டம் பெற்றுள்ளார். மேலும் இந்த பாடத்தில் பல புத்தகங்களையும் கவுல் எழுதியுள்ளார். பல அரசாங்கக் குழுக்களில் இணைந்து கவுல் பணியாற்றியுள்ளார். இந்தியாவின் மாற்றுத்திறன் குடிமக்களுக்கான புதிய சட்டங்களை உருவாக்குவதற்காக வடிவமைக்கப்பட்ட அரசாங்கக் குழுவின் தலைவராகவும் இருந்தார். 2010 ஆம் ஆண்டு இந்திய அரசாங்கம் நான்காவது மிக உயர்ந்த குடிமை விருதான பத்மசிறீ விருதை கவுலுக்கு வழங்கி சிறப்பித்தது.

மேற்கோள்கள்
-----------

1. 1 2 3  "IICP". IICP. 2014. November 17, 2014 அன்று பார்க்கப்பட்டது.
2. ↑  "Interview with Dr. Sudha Kaul". *Video*. Cafedissensus. 2014. November 17, 2014 அன்று பார்க்கப்பட்டது.
3. ↑  "DINF". DINF. 2014. November 17, 2014 அன்று பார்க்கப்பட்டது.
4. ↑  "Padma Shri" (PDF). Padma Shri. 2014. நவம்பர் 15, 2014 அன்று மூலம் (PDF) பரணிடப்பட்டது. November 11, 2014 அன்று பார்க்கப்பட்டது.

புற இணைப்புகள்
--------------

* "Interview with Dr. Sudha Kaul". *Video*. Cafedissensus. 2014. November 17, 2014 அன்று பார்க்கப்பட்டது.